อินโทร (เอนด์ออฟเดอะเวิลด์)

"อินโทร (เอนด์ออฟเดอะเวิลด์) " () เป็นเพลงของอารีอานา กรานเด นักร้อง-นักแต่งเพลงชาวอเมริกัน และเป็นเพลงเปิดของอีเทอร์นอลซันไชน์ (2024) อัลบั้มสตูดิโอลำดับที่ 7 เธอเป็นคนเขียนเนื้อเพลงและผลิตร่วมกับชินตาโร ยาซูดะ, นิก ลี และแอรอน ปารีส เพลงนี้มีการเน้นเสียงร้องของกรานเดให้ดังกว่าเสียงดีดกีตาร์ เครื่องสายอ่อน และเสียงประสาน เนื้อหาของเพลงสะท้อนถึงความสงสัยและความวิตกกังวลของกรานเดต่อความสัมพันธ์ที่ไม่แน่นอน เพลงอินโทรฉบับขยายและฉบับร้องสดถูกนำไปเผยแพร่เป็นชุดอัลบั้มแบบดีลักซ์

นักวิจารณ์ส่วนใหญ่ให้เสียงวิจารณ์"อินโทร (เอนด์ออฟเดอะเวิลด์)"ในเชิงบวก โดยให้ความเห็นถึงความสำคัญในฐานะเพลงเปิดอัลบั้ม และชื่นชมงานโปรดักชัน เพลงนี้พุ่งขึ้นถึงอันดับที่ 19 ในชาร์ตบิลบอร์ดโกลบอล 200 และติดสิบอันดับแรกในชาร์ตของประเทศมาเลเซีย ฟิลิปปินส์ สิงคโปร์ และเวียดนาม เพลงนี้ติดชาร์ตในหลายประเทศ และได้รับการรับรองในบราซิล แคนาดา นิวซีแลนด์ และสหราชอาณาจักร

 ภูมิหลังและเผยแพร่ 
อารีอานา กรานเดเริ่มทำผลงานสำหรับอีเทอร์นอลซันไชน์ อัลบั้มสตูดิโอที่ 7 หลังการนัดหยุดงานของ SAG-AFTRA ค.ศ. 2023 ที่ทำให้การถ่ายทำภาพยนตร์วิคเค็ด ซึ่งเธอแสดงเป็นกลินดา ต้องหยุดชะงัก กรานเดวางแนวคิดให้อัลบั้มนี้เป็นอัลบั้มคอนเซ็ปต์ที่ประกอบด้วย "การประพันธ์เพลงที่มีความเข้มข้นของเรื่องราว ประสบการณ์เดียวกัน ในระดับที่ต่างกัน" เธอเขียนเพลง "อินโทร (เอนด์ออฟเดอะเวิลด์)" ร่วมกับชินตาโร ยาซูดะ, นิก ลี และแอรอน ปารีส โดยลีรายงานว่า เพลงนี้ถูกออกแบบให้เป็นบทคู่ขนานกับเพลงปิดอัลบั้ม "Ordinary Things"

"อินโทร (เอนด์ออฟเดอะเวิลด์)" เป็นหนึ่งในสามเพลงแรกที่ประกาศไว้ในอัลบั้มอีเทอร์นอลซันไชน์เมื่อวันที่ 27 มกราคม ค.ศ. 2024 และเผยแพร่พร้อมกับอัลบั้มในฐานะเพลงเปิดโดยรีพับลิกเรเคิดส์เมื่อวันที่ 8 มีนาคม ค.ศ. 2024 เพลงฉบับร้องสดได้รับการเผยแพร่แบบเซอร์ไพรส์เป็นส่วนหนึ่งของชุด Eternal Sunshine Slightly Deluxe and Also Live เมื่อวันที่ 31 ตุลาคม เพลงนี้มาพร้อมกับวิดีโอการแสดงสด ซึ่งเป็นตอนแรกจากทั้งหมดเจ็ดตอนในซีรีส์แสดงสดของอัลบั้ม กรานเดและวงดนตรีที่มี 10 คนได้แสดงเพลงนี้ในรูปแบบออร์เคสตรา โดยมีท่อนร้องใหม่จากกรานเด—Hannah Dailey จาก Billboard กล่าวว่าเธอได้เพิ่ม "อารมณ์สดใหม่" เพลงฉบับขยายนำไปเผยแพร่ในอัลบั้ม ไบร์ตเตอร์เดส์อะเฮด ฉบับดีลักซ์เมื่อวันที่ 28 มีนาคม ค.ศ. 2025 และยังปรากฏอยู่ในภาพยนตร์สั้นชื่อเดียวกันประกอบอัลบั้มอีกด้วย

 ชาร์ต 

 ชาร์ตรายสัปดาห์ 
 ชาร์ต (2024) อันดับสูงสุดAustralia (ARIA)71 France (SNEP) 101 Global 200 (Billboard) 24 Greece International (IFPI) 35 Malaysia (Billboard) 6 Malaysia International (RIM) 5 New Zealand (Recorded Music NZ) 31 Philippines (Billboard) 4 Philippines (Philippines Hot 100) 43 Singapore (RIAS) 5 UK Streaming (OCC) 42

 ชาร์ต (2025) อันดับสูงสุด Malaysia International (RIM) 7 Philippines (Philippines Hot 100)8 Philippines (IFPI) Select 2025 Week 14 8 Singapore (RIAS) 10 Thailand (IFPI) Select 2025 Week 14 18 US Billboard Hot 100 42 Vietnam (IFPI) Select 2025 Week 14 9

 ชาร์ตสิ้นปี 
 ชาร์ต (2024) อันดับ Philippines (Philippines Hot 100) 35

 การรับรอง 

 อ้างอิง 

หมวดหมู่:อารีอานา กรานเด
หมวดหมู่:เพลงในปี พ.ศ. 2567
หมวดหมู่:คอนเซปต์